text: Страховит екшън със знаков престъпник - E-vesti.com
  Home / НОВИНИ / НОВИНИ / Страховит екшън със знаков престъпник
  Инцидент, в който е замесен популярен престъпник, е станал преди минути в Бургаския затвор, научи e-vesti. Получилият доживотна присъда за атентата срещу Димитър Желязков-Очите в края на 2001 г. Иван Рибов е сътворил истински екшън зад решетките.
  Доживотникът отказал да се прибере в килията, започнал да буйства и за капак скочил на тежко въоръжен надзирател. Наложило се охранителите в зандана да усмиряват Рибов, който в момента се намира в шокова зала на УМБАЛ-Бургас. Лекарите правят прегледи за затворника, за да установят какви точно са травмите след агресивното му поведение.
  Иван Рибов е сътворил истински екшън зад решетките
  Изданието припомня, че в края на 2001 г. пред дома на несебърския бос Димитър Желязков-Очите беше взривена Жигула. Бомбата отне животите на жената на Митьо – Тянка, на нейния брат Славчо Дерелиев и на бодигарда Николай Бъчваров-Бъчи.
  Стоян Димитров, по прякор Толупа, получи доживотен затвор като поръчител на атентата. Кероп Погосян и Иван Рибов също отнесоха такива присъди, тъй като бяха посочени от прокуратурата като директни извършители на касапницата. И тримата твърдят, че нямат нищо общо и че са натопени.